ບັນດາ ພັກການເມືອງ ໃນ ກຳປູເຈຍ ຈະຕິດຕາມ ໂຄງການ ລົງທະບຽນ ຜູ້ມີສິດປ່ອນບັດ
ໂຄ​ງການນີ້ ຈະ​ໃຊ້​ຄອມ​ພິວ​ເຕີ​ ​ແລະ ລະບົບ​ດີ​ຈີຕໍ ​ເພື່ອ​ລົງ​ທະບຽນ​ ຜູ້​​ມີ​ສິດ​ປ່ອນບັດ ສຳລັບ​ການ​ເລືອກ​ຕັ້ງ​ ໃນ​ທ້ອງ​ຖິ່ນ ປີ 2017 ​ແລະ ການ​ເລືອກ​ຕັ້ງ​ແຫ່ງ​ຊາດປີ 2018.
ບັນດາພັກການເມືອງຂອງ ກຳປູເຈຍ ກ່າວວ່າ ພວກເຂົາກຳລັງ ກຽມພ້ອມ ທີ່ຈະຕິດຕາມເບິ່ງໂຄງການລົງທະບຽນຜູ້ມີສິດປ່ອນ ບັດເພື່ອເປັນການທົດລອງເຊິ່ງຈະຈັດຂຶ້ນໃນເດືອນພະຈິກກ່ອນ ການເລືອກຕັ້ງທ້ອງຖິ່ນແລະແຫ່ງຊາດທີ່ຈະເກີດໃນອະນາຄົດນີ້ ໂຄງການ ເຊິ່ງຈັດຂຶ້ນໂດຍຄະນະກຳມະການເລືອກຕັ້ງແຫ່ງຊາດ ຫຼື NEC ຊຸດໃໝ່, ເຊິ່ງໄດ້ສ້າງຕັ້ງຂຶ້ນໃນຕົ້ນປີນີ້, ຈະໃຊ້ຄອມພິວ ເຕີ ແລະ ລະບົບດີຈີຕໍ ເພື່ອລົງທະບຽນຜູ້ທີ່ມີສິດປ່ອນບັດ ສຳລັບ ການເລືອກຕັ້ງໃນທ້ອງຖິ່ນປີ 2017 ແລະ ການເລືອກຕັ້ງແຫ່ງຊາດປີ 2018 ຜູ້ສັງເກດການໆເລືອກຕັ້ງ ແລະ ຝ່າຍຄ້ານໄດ້ຕຳໜິວ່າ ຄະນະກຳ ມະການເລືອກຕັ້ງແຫ່ງຊາດຊຸດເກົ່າແມ່ນໄດ້ລຳອຽງ ເຂົ້າຂ້າງພັກປະ ຊາຊົນກຳປູເຈຍຫຼື CPP ທີ່ກຳລັງປົກຄອງປະເທດຢູ່ ແລະວ່າ ການລົງທະບຽນຜູ້ມີສິດປ່ອນບັດ ແມ່ນເຮັດໃຫ້ມີຄວາມຫຍຸ້ງຍາກຕໍ່ຜູ້ສະໜັບ ສະໜູນພັກອື່ນໆ ຕົວແທນຂອງພັກໄດ້ກ່າວຕໍ່ ວີໂອເອ ພາກພາສາ ກຳປູເຈຍ ໃນອາທິດນີ້ວ່າ ພວກເຂົາຈະຕິດຕາມເບິ່ງລະບົບຈົດທະບຽບໃໝ່ ແລະຄະນະກຳ ມະການເລືອກຕັ້ງແຫ່ງຊາດຢ່າງໃກ້ຊິດ ທ່ານ Yim Sovann, ໂຄສົກຂອງພັກຝ່າຍຄ້ານທີ່ສຳຄັນ, ພັກກູ້ຊາດ ກຳປູເຈຍ ໄດ້ກ່າວຖ້າມກາງຄວາມເປັນຫ່ວງບາງຢ່າງກ່ຽວກັບຄວາມຕົງເວລາຂອງການລົງທະບຽນ, ທາງພັກຈະປ່ອຍໃຫ້ຄະນະກຳມະການເລືອກຕັ້ງແຫ່ງຊາດ ເຮັດວຽກຢ່າງອິດສະຫຼະ, ໃນຂະນະທີ່ກຳລັງຕິດຕາມເບິ່ງຂັ້ນຕອນການດຳເນີນການຢູ່ ທ່ານໄດ້ກ່າວວ່າ “ພວກເຮົາຈະລໍຖ້າເບິ່ງຂັ້ນຕອນການເກັບກຳຂໍ້ມູນ ແລະ ເບິ່ງວ່າສິ່ງທີ່ມາກີດຂວາງແມ່ນຫຍັງ,” ແລະກ່າວເພີ່ມເຕີມວ່າບັນດາເຈົ້າໜ້າທີ່ຂອງພັກໄດ້ຖືກແຈ້ງໃຫ້ຮູ້ໃນຂັ້ນເມືອງ, ຊຸມຊົນ ແລະ ບ້ານ ເຊິ່ງເປັນບ່ອນທີ່ໂຄງການທົດລອງໄດ້ຖືກຈັດຂຶ້ນ ທ່ານ Sam Inn, ຜູ້ຕາງໜ້າຂອງພັກປະຊາທິປະໄຕສາມັນຊົນ ທີ່ໄດ້ຖືກສ້າງຕັ້ງຂຶ້ນໃໝ່ ໄດ້ກ່າວວ່າ ຜູ້ສະໜັບສະໜູນພັກຂອງທ່ານ ແມ່ນໄດ້ຊຸກຍູ້ໃຫ້ບັນດາຊາວບ້ານຕຽມພ້ອມສຳລັບການລົງທະບຽນ ທ່ານໄດ້ກ່າວວ່າ